Tatoeba sentences — language code: yue
二段體：早期嘅華爾茲興用二段體，即係首樂曲分兩大段，而且通常兩段都會重複，即係 A-A-B-B（A 同 B 分別代表咗嗰兩大段）噉嘅樣。
喺好多跳嚟做表演嘅舞種－例如芭蕾舞－當中，啲人成日都將華爾茲音樂同做跳躍做到好似飄緊噉嘅舞蹈員聯想埋一齊（睇埋 ballon）。
華爾茲音樂泛指專門作嚟俾人跳華爾茲嘅舞曲，有好多易認嘅特徵：喺節奏上，華爾茲舞曲出嗮名輕快，會用三拍子，拍號多數係用 3/4 拍，速度上偏中等至快；啲人喺跳或者演奏華爾茲嗰陣，好興跟 1 2 3、1 2 3、1 2 3... 噉嘅規律打拍子，當中每段節拍第一吓拍子強。華爾茲史上出咗多位出名嘅作曲家，例如奧地利作曲家約翰施特勞斯二世就俾人嗌做「華爾茲之王」，而佢响 1866 年作嘅《藍色多瑙河》到咗廿一世紀初可以話係無人不曉咁滯。
因為華爾茲文化嘅龐大影響力，華爾茲仲有對第啲曲種同舞種產生影響，例如芭蕾舞就有喺佢哋啲舞曲嗰度採用華爾茲式嘅節奏，而且就連係喺現代嘅大眾文化嗰度都睇得到華爾茲嘅影響力－自從廿世紀開始，好似係流行歌同電子遊戲音樂等嘅大眾媒體都有採用華爾茲音樂。
搞研討會嗰方會睇勻嗮遞上嚟嗰啲摘要，跟住決定邊啲研究值得喺場研討會上面傾，最後就會定返個時間表，講明「研討會嗰日有邊幾份研究會做發表同埋每份發表喺咩時間做」噉嘅資訊。一般認為，研討會上報告嘅文係做學術研究嘅人交流諗法嘅重要渠道之一。
搞一場研討會嘅單位通常會係喺嗰個課題入面富有經驗嘅研究者，佢哋會喺某啲地方嗰度公佈「要搞研討會」，想參加研討會嘅研究者就會去佢哋個網頁嗰度或者用電郵嘅方法，遞交自己做緊嘅研究嘅摘要。
响學術界，每位研究者都梗會有某幾個課題係佢零舍有興趣研究嘅，而一場研討會有個課題，想吸引同嗰個課題相關嘅研究者聚埋一齊，大家傾各自做緊嘅研究同諗緊嘅得意諗頭。
研討文：學術研討會係一種學術性嘅聚會，俾相同領域嘅學者同研究者聚埋一齊討論佢哋做緊嘅研究。
論文：一篇長（以英文計，閒閒哋萬零二萬字咁長）嘅文獻，通常都係由一位讀緊某啲學位（尤其係博士學位）嘅學生寫（睇埋博士論文）－喺篇文入面講吓自己喺讀個學位嘅過程當中學到啲乜。
論文正路會分若干個章節，第一個章節會係文獻綜述講吓自己研究緊嗰個課題大致上嘅情況係點，跟住嗰啲章節就可能講自己做過嘅實驗或者觀察，以及係呢啲實驗觀察得到咩結果，最後仲有個章節做總結。論文通常係臨尾先至寫同交嘅，而間院校嘅人員睇咗個學生篇論文覺得滿意，就會俾佢畢業。
綜述文：學術文嘅一種，指篇文寫嚟係想總括有關某個課題嘅學術文獻嘅。
啲人會寫綜述文，通常都係因為佢哋研究緊嗰個課題累積咗好大拃研究－啲學者研究一個課題就會出文，出到咁上下就會累積咗一大拃文，呢拃文資訊量大，搞到做呢範研究嘅人覺得係時候要整理吓手上嘅知識，於是就寫篇綜述文，喺文入面講吓研究緊個課題有邊啲主要嘅概念、相關嗰啲實驗大致上搵到啲咩結果、仲有係（基於呢啲結果）覺得做呢範嘅研究者跟住落嚟應該做咩研究... 呀噉。喺學術研究上，綜述文好多時都好受注目。睇埋元分析。
順帶一提，將 target.position - character.position 改做 character.position - target.position 就可以令段演算法變成教個 AI 避開一件物件。再進一步嘅演算法仲會教埋個 AI 離目標有返咁上下近就要剎掣、將方向對準、以及將自己嘅速度變成同目標一致等等嘅功能。
參考文獻係寫學術嘢一定做嘅工作，指喺一篇學術文裏面註明返話「呢個諗法係由邊個邊個喺邊年邊年講過嘅」－學術研究往往會想將自己嘅諗法建基喺第啲研究者嘅諗法之上，又或者係批判第啲研究者嘅見解，而喺呢啲情況下，寫一篇文嘅人通常要喺篇文入面註明返「呢個諗法係由某個人講過嘅」，例如喺句句子最尾掕返隻類似史密夫 (1990) 噉嘅字－意思係話句句子入面嗰個諗法係由史密夫喺 1990 年嘅一篇文或者一本書嗰度講過嘅。
抄襲係做學術寫作一定要避免嘅嘢，指一個人攞第個人寫或者講過嘅諗法嚟用，仲要係講到嗰個諗法好似係佢自己原創嘅噉：正常嚟講，參考同運用第啲人嘅諗法係冇問題嘅，但响學術上，想喺自己寫嘅文入面用第啲人嘅諗法就要喺篇文入面註明返話「呢個諗法係由邊個邊個喺邊年邊年講過嘅」，有心唔做呢樣嘢就會俾人當係抄襲；喺現代嘅學術上，抄襲係相當嚴重嘅罪行，一個學者俾人捉到佢抄襲，閒閒哋會冇咗份工。
亦有學者指出，真係想求知嘅人正路係會想將啲嘢寫到有咁簡潔得咁簡潔（睇埋奧坎剃刀）嘅，唔想因為讀者睇唔明嘥時間精神；而冇乜實際內容講得出嘅人，反而好多時會係噉用啲懶高深嘅詞彙，目的係想搵人老襯，等人以為佢寫嗰啲嘢好有料到。詳情可以睇吓後現代主義生成器等嘅事例。
簡潔係唔會用埋嗮啲不必要嘅修辭，而且用嘅字量要有咁少得咁少，用最少嘅字數表達最多嘅意思。
篇文打後嘅每一段，都可以當係個開頭其中一句嘅擴張版；事實係據估計，雖然一篇學術文嘅開頭平均佔咗總字數嘅唔夠 10%，成功嘅學者寫自己啲文嗰陣平均會花成 24% 嘅時間嚟淨係寫同執個開頭。可以睇埋敘事鉤嘅概念。
Google Scholar 係廿一世紀初學者最常用嘅搜尋器之一；專畀人用嚟摷學術文－想像（例如）有人發現 Google Scholar 用嘅演算法有問題，噉一位研究者就知「齋靠 Google Scholar 嚟摷文獻睇嘅學者寫嘅嘢，可能有偏差」。
要用咩做標準決定包邊啲文？呢場綜述會唔會淨係睇某啲時期之間出嘅文？會唔會淨係包用某隻實驗方法做嘅研究？會唔會淨係包做喺某類對象身上嘅研究（例如今次綜述淨係睇研究昆蟲嘅動物行為研究）？會唔會排除某啲特定類嘅文（例如已知某隻統計分析方法有問題，所以全部用嗰隻方法嘅文嚟排除晒）？
摷嗮啲文返嚟，按標準排除咗唔想要嗰啲文之後，有冇檢驗吓啲文嘅質素？有關「點樣判定一份研究嘅質素」，可以睇吓樣本大細同雙盲等嘅概念。
用咗咩方法摷文獻？呢場綜述用咗邊啲搜尋器（睇吓 Google Scholar）摷文獻睇？用咗咩關鍵字嚟摷文？
想像有個人要去買餸，佢可以齋靠「去我去開嗰間超市，揀嗰度最抵嗰件貨」噉嘅簡單法則行事，而唔使「睇勻嗮全香港嘅超市，格嗮價先決定去邊度買同點買」；雖然靠前者條簡單法則行事達唔到「完美理性」，但噉做多數時候（例如 99.5% 機會）都會畀到似樣嘅結果（買到嘅餸有咁上下抵）。
自動噉搜集資訊－例子可以睇網頁刮料同文本情感分析等嘅技術畀市場學攞嚟剖析啲客嘅意見。
因為噉，密碼學方面嘅專家有好多都致力研究要點樣先至可以令產生擬亂數嗰時盡可能隨機。佢哋喺做呢啲研究嗰陣，會以令資訊熵有咁大得咁大做目標－資訊熵值高表示產生出嚟嘅數列帶有最多嘅不確定。噉即係話，資訊熵呢個資訊理論概念成為咗種有用嘅指標，等研究者可以量度產生擬亂數嘅演算法表現有幾好。
發光嗰幾個區係預設模式網絡；有時，多個距離遠嘅腦區硬係會同時啟動，又或者一個啟動嗰陣另一個硬係會關閉，呢啲腦區就係一個具有某啲共同功能嘅網絡（睇埋大規模腦網絡）。如果兩個腦區屬同一網絡，噉佢哋之間理應會有咁上下相互資訊。
呢個男人喺貝努斯嘅停留時間比起佢喺提耶拉嘅成個職業生涯長咗啲。 由 Pithecanthropus 嘅日子到最後離開佢嘅故鄉星球，佢經歷咗，正如我哋所見，經歷咗令人迷惘嘅各種形式同事件。 喺貝努斯，雖然人類種族喺生物學上有啲統一，但係文化上嘅多樣性亦都唔會少。